**2. pielikums**

“Talsu pilsētas ielu apgaismojuma tīklu apsaimniekošana

 un remonts”, identifikācijas Nr. TNPz 2022/13

**TEHNISKĀ SPECIFIKĀCIJA**

**IEPIRKUMAm “TALSU PILSĒTAS IELU APGAISMOJUMA TĪKLU APSAIMNIEKOŠANA UN REMONTS” (atkārtots)**

1. **Iepirkuma priekšmets**: Talsu pilsētas ielu apgaismojuma tīklu apsaimniekošana un remonts.
2. **Darba izpildes vieta:** Talsu pilsētas administratīvā teritorija.
3. **Pakalpojuma mērķis:** nodrošināt Talsu pilsētas ielu apgaismojuma kvalitatīvu uzturēšanu un savlaicīgu, operatīvu remontdarbu veikšanu.
4. **Līguma izpildes termiņš:** līdz jauna iepirkuma līguma noslēgšanai nepārsniedzot summu 9999,99 EUR bez PVN.
5. **Vispārīgās prasības:**
	1. Plānoto darbu apjoms jāsaskaņo ar Talsu pilsētas pārvaldes vadītāju pirms darbu veikšanas;
	2. Materiāliem jāatbilst Eiropas Savienības standartu prasībām;
	3. Piegādātājs veic atbilstošus apkārtējās vides aizsardzības pasākumus, lai samazinātu un reģenerētu atkritumus, kas radusies jaunas vai renovētas apgaismojuma sistēmas uzstādīšanas laikā. Visas izlietotās lampas, apgaismes iekārtas un apgaismes vadības ierīces jāsašķiro un jānosūta reģenerēšanai saskaņā ar Ministru kabineta 2014.gada 8.jūlija noteikumiem Nr.388 "Elektrisko un elektronisko iekārtu kategorijas un marķēšanas prasības un šo iekārtu atkritumu apsaimniekošanas prasības un kārtība".;
	4. Veikto darbu un materiālu kvalitāte jānodrošina 24 (divdesmit četru) mēnešu periodā pēc attiecīgo darbu pabeigšanas un pieņemšanas – nodošanas akta parakstīšanas;
	5. Avārijas situācijas, kas apdraud cilvēku un satiksmes drošību novēršanu jānodrošina ne vēlāk kā 1 (vienas) stundu laikā no paziņojuma saņemšanas brīža;
	6. Pakalpojuma maksājumus pasūtītājs apmaksā pēc rēķina un veidlapas formas (darbu nodošanas – pieņemšanas akts) parakstīšanas vai pēc pieņemšanas ekspluatācijā akta apstiprināšanas. Rēķina apmaksa tiek veikta 10 (desmit) darba dienu laikā;
	7. Darbi izpildāmi pasūtītāja noteiktā kārtībā un laikā pēc darba uzdevuma saņemšanas, kā arī pēc darbu un materiālu tāmes akceptēšanas;
	8. Pēc remontdarbu realizācijas jānodrošina apgaismojuma ekspluatācija;
	9. Pretendentam jānodrošina sertificēti speciālisti:
		1. elektroietaišu izbūves darbu vadīšanā, uzraudzībā, elektrisko mērījumu pārbaudē ekspluatācijai ar spriegumu līdz 1 kV;
		2. vismaz 2 (divi) kvalificēti speciālisti, kuriem ir izsniegta atļauja veikt AS “Sadales tīkls” operatīvos atslēgumus;
		3. 2 (divi) kvalificēti speciālisti darbam ar apgaismojuma vadības sistēmu “Citylight”;
		4. kvalificēts autopacēlāja operators ar apliecībām “Darba izpilde augstumā”, “Stropētājs” un “Pacēlāja operators cilvēku celšanai”.
6. **Pakalpojuma izpildes prasības:**
	1. ielu apgaismojuma darbības regulāru apsekošana un pasūtītāja informēšana par konstatētiem bojājumiem;
	2. aktīvās elektroenerģijas skaitītāju rādījumu nolasīšana 47 (četrdesmit septiņās) vietās 1 (vienu) reizi mēnesī;
	3. laika releju un krēslas slēdžu regulēšana pēc nepieciešamības;
	4. esošo gaismekļu DRL-250/400, LED 36W LED , LED 70W, LED 137W un SON T-70, SON T-100, SON T-150, SON T-250 spuldžu maiņu 4 (četru) stundu laikā no Pasūtītāja pieprasījuma saņemšanas;
	5. esošo gaismekļu remonts un nomaiņa 8 (astoņu) stundu laikā no Pasūtītāja pieprasījuma saņemšanas;
	6. esošo 0,4 kV kabeļu remonts (tranšeju rakšanu, kabeļu guldīšanu tranšejā, kabeļu pretestības mērījumus, kabeļu galu apdari, kabeļu savienojumu uzmavu montāžu); sadaļņu (CDC420,CDCM 420, CDCM440) uzstādīšana, bojāto sadaļņu nomaiņa;
	7. drošinātāju spaiļu komplektu remonts;
	8. krēslas slēdžu 2-100lx (ražotājs ABB vai analogs (norādot analogu, tas saskaņojams ar Pasūtītāju)) iegāde un to uzstādīšana;
	9. segmenta kontroliera C-box iegāde, uzstādīšana un apkalpošana;
	10. vadības sadaļu remonts (drošinātāju, automātisko slēdžu, laika releju, segmenta kontrolieru C-box, magnētisko palaidēju vai kontaktoru maiņu);
	11. avārijas situācijas tūlītēja novēršana, saskaņojot ar Pasūtītāju tāmi, kura atbilst pretendenta finanšu piedāvājumam iepirkumā;
	12. pilsētas svētku iluminācijas uzstādīšana, tirdzniecības vietu elektro pieslēguma ierīkošana un to droša darbības nodrošināšana, saskaņā ar pasūtītāja norādēm;
	13. Lieldienu rotājumu un ielu apgaismojuma balstu dekoratīvo elementu uzstādīšana, demontāža, un remonts, saskaņā ar pasūtītāja norādēm;
	14. pilsētas satiksmes regulēšanas luksoforu un ielas pulksteņu darbības uzraudzīšana, regulēšana un remonts;
	15. pretendentam ir jānodrošina autopacēlājs, lai spētu veikt darbus, kuri minēti Tehniskajā specifikācijā;
	16. materiālu un aprīkojuma iegāde un izmantošana, kas nepieciešama darbu veikšanai, jāiekļauj piedāvājuma cenā;
	17. pēc Pasūtītāja pieprasījuma jāiesniedz atskaite par izlietotiem līdzekļiem un izpildāmo darba gaitu.